เจ้าหญิง 2022

***My Sassy Princess เจ้าหญิง 2022*** เป็นละครโทรทัศน์ไทยแนวสุขนาฏกรรมจินตนิยม ผลิตโดย เดอะ วัน เอ็นเตอร์ไพรส์ โดยประกอบไปด้วย 3 เรื่องย่อย เล่าเรื่องราวเกี่ยวกับเด็กวัยรุ่นผู้หญิง การเติบโต ชีวิต และความรัก โดยอ้างอิงถึงตัวการ์ตูนเจ้าหญิงดิสนีย์ เปรียบเทียบแทนตัวละครหลักของทั้ง 3 ตอน โดยเป็นการตีความเจ้าหญิงในแบบใหม่ ในรูปแบบของผู้หญิงสมัยใหม่ ที่ไม่จำเป็นต้องอ่อนแอ ยอมให้ใครมารังแก ไม่จำเป็นต้องเป็นฝ่ายรอ สามารถเลือกผู้ชายในฝันของตัวเองได้ 

ละครเรื่องนี้กำกับโดย ฉัตรแก้ว สุศิวะ เปิดตัวครั้งแรกในงาน One สนั่นจอ เมื่อวันที่ 12 มีนาคม พ.ศ. 2565 และออกอากาศตอนแรกในวันที่ 20 สิงหาคม พ.ศ. 2565 โดยออกอากาศทุกวันเสาร์ เวลา 21:30 น. (เวลามาตรฐานไทย) ทางช่องวัน 31 และออกอากาศย้อนหลังทางยูทูบ ในเวลา 22:30 น. (ภายหลังละครจบในวันนั้น)

## นักแสดงและตัวละคร
### ซินเดอเรลล่า 2022
* ฟาติมา เดชะวลีกุล รับบท ซิน ธนิยา หิรัญกุล
* ธิติ มหาโยธารักษ์ รับบท ภู ภูผา ศิริเรืองพัฒนา
* เอกดนัย ใจสะอาด (แต๊ง) รับบท ดิน
* เมทินี กิ่งโพยม (ลูกเกด) รับบท พราวฟ้า ศิริเรื่องพัฒนา
* นิภาภรณ์ ฐิติธนการ (ซานิ) รับบท น้าหยี
* ปวีณ์นุช แพ่งนคร (ปุ๊กกี้) รับบท ซันชายน์
* วิชญาณี เปียกลิ่น (แก้ม) รับบท เรนโบว์
* ธงชัย ทองกันทม (ปิงปอง) รับบท ไทนี่
* นิติ ชัยชิตาทร (ป๋อมแป๋ม) รับบท เชฟป่าน
* ธิติพันธ์ สุริยาวิชญ์ (คิว) รับบท อาชา
* จรรยา ธนาสว่างกุล (หยา) รับบท เจ๊โอ๊ะ

### สโนว์ไวท์ 2022
* กฤษกร กนกธร (ตงตง) รับบท พลุ เกียรติภัทร มุ่งเป็นเอก
* แพรวา บุนนาค (เฟย์) รับบท สโนว์ ณัฐสินี เลิศอัปสร
* วีริณฐ์ศรา ตั้งกิจสุวานิช (เพิร์ธ) รับบท บิวตี้ ลลิตา ลือชาโสภณ
* กรภพ จันทร์เจริญ (โจ๊ก) รับบท มังกร
* ธนัชพันธ์ บูรณาชีวาวิไล (บุ๊คโกะ) รับบท มัมหมี
* ปวีณ์นุช แพ่งนคร (ปุ๊กกี้) รับบท ซันชายน์
* วิชญาณี เปียกลิ่น (แก้ม) รับบท เรนโบว์
* ธงชัย ทองกันทม (ปิงปอง) รับบท ไทนี่
* ปรัตถกร คัยนันทน์ (ซี) รับบท หมา
* ปรางสินี วีรวรรณ (ปราง) รับบท ของขวัญ
* พิทยา แซ่ฉั่ว (ต้าห์อู๋) รับบท ต้าห์อู๋ ลาซวัน
* กันตภณ จินดาทวีผล (ออฟโรด) รับบท ออฟโรด ลาซวัน
* ฐานัฐพ์ โล่ห์คุณสมบัติ (ลี) รับบท หมอไข่

### เจ้าหญิงนิทรา 2022
* เฌอมารินท์ โคล (คิมมี่) รับบท แสงเหนือ
* ฐานัฐพ์ โล่ห์คุณสมบัติ (ลี) รับบท หมอไข่
* ณัชพัณณ์ ปรมะเจริญโรจน์ (ปีโป้) รับบท เคน
* เดชาวัต พรเดชาพิพัฒ (คอปเปอร์) รับบท สกาย
* สกฤษฎิ์ สตริคแลนด์ (คริส) รับบท ทะเล
* ดอม เหตระกูล รับบท จอมพล (พ่อของแสงเหนือและทะเล)
* นิโคล เทริโอ รับบท ลดา (แม่ของแสงเหนือและทะเล)
* พิศมัย วิไลศักดิ์ รับบท ย่ามณี
* ปวีณ์นุช แพ่งนคร (ปุ๊กกี้) รับบท ซันชายน์
* วิชญาณี เปียกลิ่น (แก้ม) รับบท เรนโบว์
* ธงชัย ทองกันทม (ปิงปอง) รับบท ไทนี่
* นิรชา มีหล้า (เพลง) รับบท เฌอแตม
* ทรงสิน ใจพันธ์ (วิน) รับบท ท็อป

## เรื่องย่อ
### ซินเดอเรลล่า 2022
เป็นเรื่องราวของ **ซิน** (เอินเอิน ฟาติมา) ลูกคุณหนูตกอับ ที่ต้องแบกรับมรดกหนี้ก้อนโตที่แม่เลี้ยงได้ก่อไว้ เธอจึงดิ้นรนทำทุกวิถีทางเพื่อหาเงินมาใช้หนี้ รวมไปถึงการออกตามหาผู้ชายหล่อ รวย มาช่วยดูแลภาระหนี้สิน จนเมื่อซินได้บังเอิญมาเจอกับ **ภูผา** (แบงค์ ธิติ) หนุ่มนักธุรกิจทายาทบริษัทผลไม้แปรรูป ที่ตรงตามสเปคที่เธอกำลังตามหา ซินจึงพยายามทำทุกทางที่จะคว้าหัวใจของภูมาครอง เพื่อหวังที่จะมีชีวิตใหม่ที่ไร้หนี้

### สโนว์ไวท์ 2022
เป็นเรื่องราวของ **สโนว์** (เฟย์ แพรวา) น้องเล็กของร้าน **“นางฟ้า ซาลอน”** ที่ตั้งแต่เล็กจนโตมักถูกเพื่อนบูลลี่เรื่องรูปร่างหน้าตามาตลอด แต่สโนว์กลับไม่สนใจ เพราะเชื่อมั่นว่าผู้หญิงทุกคนสวยได้ในแบบของตัวเอง ซึ่งในอดีตสโนว์แอบชอบ **พลุ** (ตงตง กฤษกร) รุ่นพี่สมัยเรียน ที่ปัจจุบันกลายเป็นพระเอกไอดอลที่สาว ๆ ทั้งประเทศต่างพากันกรี๊ด เพราะดวงชะตาฟ้าลิขิตทำให้ทั้งคู่จับผลัดจับพลูได้มาร่วมงานกัน สโนว์จึงมีโอกาสได้สานสัมพันธ์กับพลุ แต่ **บิวตี้** (เพิร์ธ วีริณฐ์ศรา) เพื่อนคนสนิท ผู้เพียบพร้อมของสโนว์ก็แอบมีใจให้กับพลุอยู่เหมือนกัน

### เจ้าหญิงนิทรา 2022
เป็นเรื่องราวของ **แสงเหนือ** (คิมมี่ เฌอมารินท์) เด็กสาวที่ได้รับการทะนุถนอม และถูกครอบครัวตีกรอบให้อยู่ในกฏระเบียบตลอดเวลา เพราะเป็นโรคหอบหืดมาตั้งแต่เด็ก แต่ด้วยวัยที่อยากรู้อยากเห็น แสงเหนือจึงตัดสินใจแหกกฎ แอบหนีออกจากบ้านอยู่บ่อยๆ จนได้พบกับคุณหมอสุดหล่อ สายละมุน **หมอไข่** (ลี ฐานัฐพ์) ที่เป็นผู้เช่าบ้านคนใหม่ของครอบครัวของแสงเหนือและ **เคน** (ปีโป้ ณัชพัณณ์) รุ่นพี่ทรงแบดบอย ที่แอบดูเหมือนจะมีใจให้กับแสงเหนือ แต่เพราะความดื้อ ซ่า ก๋ากั่น ทำให้แสงเหนือได้รับอุบัติเหตุจนหมดสติไป

## การออกอากาศ

## เพลงประกอบละคร
# เจ้าหญิง - ส้ม มารี (Original : ฟาเรนไฮธ์)
# My Princess - ทรินิตี

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ที่กำกับโดย ฉัตรแก้ว สุศิวะ
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในคริสต์ทศวรรษ 2020